b'\n_START_ARTICLE_\nSaarij\xc3\xa4rvi (Orivesi, Siikaneva, l\xc3\xa4ntinen)\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 12,1 hehtaaria, se on 650 metri\xc3\xa4 pitk\xc3\xa4 ja 400 metri\xc3\xa4 leve\xc3\xa4. Se sijaitsee Siikanevan kaakkoispuolella kohoavalla m\xc3\xa4kisell\xc3\xa4 j\xc3\xa4rvialueella ja se on valuma-alueensa latvaj\xc3\xa4rvi\xc3\xa4. J\xc3\xa4rven muoto on kuin kolmella yhdistetyll\xc3\xa4 lahdella, jonka yhdell\xc3\xa4 lahdella sijaitsee kolme saarta. Vierekk\xc3\xa4in sijaitsevien saarten pituudet ovat 60, 30 ja 20 metri\xc3\xa4. J\xc3\xa4rven rantaviivan pituus on 2,3 kilometri\xc3\xa4 ja sen rannat ovat p\xc3\xa4\xc3\xa4asiassa mets\xc3\xa4maata. J\xc3\xa4rvelle on rakennettu kuusi vapaa-ajan asuntoa sek\xc3\xa4 etel\xc3\xa4rannalla sijaitseva py\xc3\xb6re\xc3\xa4 kota. Niille tulee tiet kantatielt\xc3\xa4 66 alkavata tielt\xc3\xa4.\n_START_SECTION_\nLuontoarvoja\n_START_PARAGRAPH_\nJ\xc3\xa4rvi kuuluu osana Oriveden kaupungin Iso-Vuorij\xc3\xa4rven ja Siikaj\xc3\xa4rven k\xc3\xa4velyreitteihin, jotka ohittavat j\xc3\xa4rvet: Iso Vuorij\xc3\xa4rvi, Kirvesj\xc3\xa4rvet, Salmij\xc3\xa4rvi, Iso Pet\xc3\xa4j\xc3\xa4j\xc3\xa4rvi, Siikaj\xc3\xa4rvi, Siikaj\xc3\xa4rvenlakkari ja Saarij\xc3\xa4rvi. Polku seuraa j\xc3\xa4rven kaakkoispuolen rantoja ja yksi polku tulee j\xc3\xa4rven lounaisp\xc3\xa4\xc3\xa4n lahdelle, jossa sijaitsee kota, joka ei kuitenkaan kuulu reitist\xc3\xb6\xc3\xb6n.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. J\xc3\xa4rven vedenpinnan korkeus on 176,0 metri\xc3\xa4 mpy. J\xc3\xa4rven lounaisrannasta l\xc3\xa4htee lyhyt laskuoja Salmij\xc3\xa4rveen, josta vesireitti jatkaa Isoon Pet\xc3\xa4j\xc3\xa4j\xc3\xa4rveen.'